এদিকে মন্ত্রী ওবায়দুল কাদেরের রামু আগমনে গত কয়েকদিন ধরে উৎফুল্ল ছিলেন আওয়ামীলীগ ও অঙ্গসংগঠনের নেতাকর্মীরা। মন্ত্রীকে পেয়ে সভাস্থলে তারা ছিলেন উজ্জীবিত। তাঁর আগমনকে ঘিরে রামুর মহাসড়ক ও উপ-সড়কগুলো তোরন, ব্যানার-ফেষ্টুনে ছেয়ে যায়। দুপুরের পর থেকে রামুর প্রত্যন্ত এলাকা থেকে আওয়ামীলীগ ও অঙ্গসংঠনের নেতাকর্মী ও জনপ্রতিনিধিদের নেতৃত্বে ছোট-বড় মিছিল রামু চৌমুহনী স্টেশনে আসতে থাকে। পড়ন্ত বিকালে কানায় কানায় ভরে যায় সমাবেশস্থল।